SET พุ่ง 13 จุด รับแรงซื้อหุ้นบิ๊กแคป-สื่อสาร ลุ้นทดสอบแนวต้าน 1,650
SET พุ่ง 13 จุด รับแรงซื้อหุ้นบิ๊กแคป และกลุ่มสื่อสารปรับตัวขึ้นได้ดี พร้อมให้แนวรับ 1,635 - 1,630 จุด ส่วนแนวต้าน 1,650 จุด
2 ก.ย. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 15.26 น. อยู่ที่ 1,647.83 จุด เพิ่มขึ้น 13.35 จุด หรือ 0.82% สูงสุดที่ 1,649.48 จุด ต่ำสุดที่ 1,633.12 จุด มูลค่าการซื้อขาย 75.48 หมื่นล้านบาท
นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงบ่ายนี้ปรับตัวขึ้นกว่า 10 จุด ได้แรงดันจากหุ้น DELTA ที่ปรับตัวขึ้นมา ซึ่งหนุนดัชนีฯราว 5 – 6 จุด หากตัด DELTA ไปตลาดฯก็จะบวกแค่ 3 จุด โดยรวมมองตลาดฯยังไม่แข็งแกร่ง หุ้นตัวใหญ่บางกลุ่มเริ่มชะลอ อย่างกลุ่มค้าปลีก และกลุ่มโรงไฟฟ้า แต่หันไปเวียนเล่นหุ้นขนาดใหญ่ตัวอื่น อย่างกลุ่มสื่อสารที่วันนี้ปรับตัวขึ้นได้ดี
ทั้งนี้เงินบาทอ่อนค่าด้วยตัวเองเมื่อเทียบสกุลเงินในเอเชีย เงินบาทถือว่าอ่อนค่าสุดในเอเชีย ดังนั้นต้องรอดูว่าวันนี้นักลงทุนต่างชาติจะขายหรือไม่ และขายในตลาดหุ้นหรือตลาดพันธบัตร
ด้านตลาดหุ้นในภูมิภาคเอเชียเคลื่อนไหวในแดนบวก – ลบสลับกัน
อย่างไรก็ดีพร้อมให้แนวรับ 1,635 – 1,630 จุด ส่วนแนวต้าน 1,650 จุด
 